《隐居杂兴 其五》
明代·薛亹

自愧昏愚学少成，啸风弄月寄閒情。分毫不为身家积，方寸聊閒子姓耕。

柳岸风和莺舌软，杏林春暖蝶身轻。时人问我幽栖志，数卷书田是治生。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。